**ชื่อเรื่อง** การศึกษาการจัดกิจกรรมการเรียนรู้คณิตศาสตร์ เรื่อง “ ทฤษฎีบทพีทาโกรัส ”โดยใช้สื่อประสม ของนักเรียนชั้นมัธยมศึกษาปีที่ 2 ปีการศึกษา 2558 โรงเรียนวัดอัมพวัน

**ผู้รายงาน** นางสาวพนิดา เจริญสุขมั่งมี ตำแหน่งครู โรงเรียนวัดอัมพวัน

**ปีการศึกษา** 2558

**บทคัดย่อ**

รายงานการการศึกษาการจัดกิจกรรมการเรียนรู้คณิตศาสตร์ เรื่อง “ ทฤษฎีบทพีทาโกรัส ”โดยใช้สื่อประสม ของนักเรียนชั้นมัธยมศึกษาปีที่ 2 ปีการศึกษา 2558 โรงเรียนวัดอัมพวัน มีวัตถุประสงค์เพื่อต้องการยกระดับผลสัมฤทธิ์ทางการเรียนรู้กลุ่มสาระการเรียนรู้คณิตศาสตร์ เรื่อง “ ทฤษฎีบทพีทาโกรัส ” โดยใช้สื่อประสม ของนักเรียนชั้นมัธยมศึกษาปีที่ 2 ปีการศึกษา 2558 โรงเรียนวัดอัมพวันให้สูงขึ้น

ประชากรที่ใช้ในการศึกษาครั้งนี้ได้แก่ นักเรียนชั้นมัธยมศึกษาปีที่ 2 ภาคเรียนที่ 2 ปีการศึกษา 2558 โรงเรียนวัดอัมพวัน อำเภอพรหมบุรี สังกัดสำนักงานเขตพื้นที่การศึกษาประถมศึกษาสิงห์บุรี   
จำนวน 15 คน

เครื่องมือที่ใช้ในการศึกษา ประกอบด้วย 1) แผนการจัดการเรียนรู้วิชาคณิตศาสตร์ เรื่อง “ ทฤษฎีบทพีทาโกรัส ” ระดับชั้นมัธยมศึกษาปีที่ 2 2) สื่อประสมประกอบการสอนที่ใช้ตามแผนการจัดการเรียนรู้ในการศึกษาการจัดกิจกรรมการเรียนรู้คณิตศาสตร์ เรื่อง “ ทฤษฎีบทพีทาโกรัส ” โดยใช้สื่อประสมของนักเรียนชั้นมัธยมศึกษาปีที่ 2 ปีการศึกษา 2558 โรงเรียนวัดอัมพวัน 3) แบบทดสอบวัดผลสัมฤทธิ์ทางการเรียนที่ใช้ทดสอบก่อนและหลังการเรียนการสอน เรื่อง “ ทฤษฎีบทพีทาโกรัส ” โดยใช้สื่อประสมของนักเรียนชั้นมัธยมศึกษาปีที่ 2 ปีการศึกษา 2558 โรงเรียนวัดอัมพวันซึ่งเป็นแบบทดสอบปรนัย ชนิด 4 ตัวเลือก จำนวน 20 ข้อ

สถิติที่ใช้ในการวิเคราะห์ข้อมูล ค่าร้อยละ (%) ค่าเฉลี่ย (Mean) ร้อยละความก้าวหน้าและค่าเบี่ยงเบนมาตรฐาน

ผลการศึกษาพบว่า ผลสัมฤทธิ์ทางการเรียนรู้กลุ่มสาระการเรียนรู้คณิตศาสตร์ เรื่อง “ ทฤษฎีบทพีทาโกรัส ” โดยใช้สื่อประสมของนักเรียนชั้นมัธยมศึกษาปีที่ 2 ปีการศึกษา 2558 โรงเรียนวัดอัมพวัน  
มีคะแนนผลสัมฤทธิ์ทางการเรียนก่อนเรียนมีคะแนนเฉลี่ยก่อนเรียน 6.00 (= 1.79 ) และหลังการจัดกิจกรรมการเรียนรู้คณิตศาสตร์ เรื่อง “ ทฤษฎีบทพีทาโกรัส ” โดยใช้สื่อประสมของนักเรียนชั้นมัธยมศึกษาปีที่ 2 ปีการศึกษา 2558 คะแนนผลสัมฤทธิ์ทางการเรียนของนักเรียนชั้นมัธยมศึกษาปีที่ 2 มีคะแนนเฉลี่ย หลังเรียน 14.78 (= 1.59 ) โดยมีค่าร้อยละของความก้าวหน้าเท่ากับ 44.33 ซึ่งคะแนนผลสัมฤทธิ์ทางการเรียนของนักเรียนหลังเรียนสูงกว่าก่อนเรียนเป็นไปตามสมมติฐาน